“ฟินันเซีย” เชียร์ซื้อ TKS อัพเป้า 20 บ. ชี้กำไร Q3 โตเด่น 42% แตะ 83 ลบ.
“ฟินันเซีย” เชียร์ซื้อ TKS อัพเป้า 20 บ. ชี้กำไร Q3 โตเด่น 42% แตะ 83 ลบ. ลุ้นไตรมาส 4 โตต่อเนื่องรับ High Season
“ฟินันเซีย” เชียร์ซื้อ TKS อัพเป้า 20 บ. ชี้กำไร Q3 โตเด่น 42% แตะ 83 ลบ. ลุ้นไตรมาส 4 โตต่อเนื่องรับ High Season
4 พ.ย. 2564

บล.ฟินันเซีย ไซรัส ระบุในบทวิเคราะห์วันนี้(4 พ.ย.64)  ว่า บริษัท ที.เค.เอส. เทคโนโลยี จำกัด (มหาชน) หรือ TKS คาดกำไรปกติไตรมาส 3/2564 อยู่ที่ 83 ล้านบาท (9.7% เทียบไตรมาสก่อนหน้า,โต 42.5% เทียบช่วงเดียวกันของปีก่อน) แบ่งเป็นกำไรจากธุรกิจของ TKS ที่ 7.4 ล้านบาท (-17.3% เทียบไตรมาสก่อนหน้า, +10.6% เทียบช่วงเดียวกันของปีก่อน) และส่วนแบ่งกำไรจากบริษัทร่วมอีก 76 ล้านบาท (-6.5% เทียบไตรมาสก่อนหน้า, +19.6% เทียบช่วงเดียวกันของปีก่อน) ในส่วนของธุรกิจเดิมกำไรปกติลดลง เทียบไตรมาสก่อนหน้า เนื่องจากมาตรการล๊อคดาวน์จาก COVID-19 ส่งผลโดยตรงกับลูกค้าแบงก์ณิชย์ที่ชะลอการใช้กระดาษลง และเรื่องอัตราภาษีกลับมาสู่ ระดับปกติ (Loss Carryforward เริ่มหมด)
นอกจากนี้ค่าใช้จ่ายและกำไรทางบัญชีในส่วนของการปรับโครงสร้าง TBSP จะถูกบันทึกในงบการเงินของไตรมาส 3/2564 นี้ด้วย แต่จะไม่รวมอยู่ในประมาณการ ในส่วนของส่วนแบ่งกำไรจาก SYNEX โตได้ต่อเนื่อง เทียบช่วงเดียวกันของปีก่อน จากทั้งรายได้และมาร์จิ้นที่ดีขึ้น ตามเทรนด์ Gaming และ Work from Home ใช้วิธี Sum-of-the-Part
โดยคาดกำไร SYNEX จะเติบโตโดดเด่นในไตรมาส 4/2564 เนื่องด้วยกำหนดวันเปิดตัว iPhone13 ในไทย ที่เปิดตัวตั้งแต่ต้นเดือนตุลาคมปีนี้ เทียบกับวันเปิดตัว Phone12 ที่เปิดตัวปลายพฤศจิกายนปีที่แล้ว ทำให้มีระยะเวลาขายมากกว่าปีที่แล้วเกือบ 2 เดือน เป็นบวกต่อประมาณการกำไร ประกอบกับการคลายมาตรการล็อคดาวน์ ตั้งแต่วันที่ 1 พฤศจิกายน เป็นต้นไป ก็ช่วยหนุนให้ผู้บริโภคมีการจับจ่ายใช้สอยในช่องทางออฟไลน์มากขึ้น ช่วยหนุนรายได้ของ SYNEX อีกทั้งคาดกำไรปี 2564 ของ SYNEX มีโอกาสทำออลไทม์ไฮ ที่ 685 ล้านบาท (โต 22.2% เทียบช่วงเดียวกันของปีก่อน) และมีส่วนแบ่งให้กับ TKS อยู่ที่ราว 280 ล้านบท หรือคิดเป็นสัดส่วน 65% ของประมาณการกำไรทั้งปี 2564 ของ TKS
ปรับเพิ่มราคาเป้าหมายปี 2564 เป็น 20 บาท แนะนำซื้อ TKS โดยประเมินราคาพื้นฐานด้วยวิธี Sum-of-the-Part แบ่งเป็น 4 ส่วน 1) มูลค่าธุรกิจโรงพิมพ์เดิม ประเมินมูลค่าด้วย DCF (WACC 7%, No terminal value) ได้มูลค่าพื้นฐาน 11 บาท, 2) อ้างอิงราคาเป้าหมาย SYNEX ของเรา (26/10/21) หัก Conglomerate Discount 20% ได้มูลค่า SYNEX ในพอร์ต TKS ที่ 17.6 บาทต่อหุ้น,3) มูลค่าหุ้น TBSP รวมธุรกิจบัตรพลาสติกและธุรกิจจำหน่ายสินค้าอัตโนมัติ อ้างอิง PE-22 15 ได้มูลค่าต่อหุ้น 0.8 บาท และ 4) มูลค่าหุ้น SABUY อ้างอิง 2022 FE 25x ได้มูลค่าต่อหุ้น 0.8 บาท รวมเป็นมูลค่าพื้นฐาน TKS 20 บาท จากเดิม 17,90 บาท มองเป็นหุ้นธีม Deep Value Play และยังมี Discount จาก NAV ของ SYNEX อยู่ 33% คงคำแนะนำ ซื้อ